ข่าวสั้น
ช้างศึกรับอัดฉีดเละ-ฉะปืนโตปีหน้า
29 ต.ค. 2565

ช้างศึกรับอัดฉีดเละ-ฉะปืนโตปีหน้า
“บังยี” วรวีร์ มะกูดี นายสมาคมฟุตบอลแห่งประเทศไทยฯ จัดงานเลี้ยงฉลองชัยและมอบเงินรางวัลอีดฉีด 25 ล้านบาท ให้นักเตะทีมชาติไทยชุดซูซูกิ คัพ 2014 ที่โรงแรมโกลเด้นทิวลิป ซอฟเฟอริน ทั้งนี้นักเตะไทยรับเงินรางวัลจำนวน 25 ล้านบาท แบ่งเป็น สมาคมฟุตบอลแห่งประเทศไทยฯ 11.6 ล้านบาท บริษัท โหลทอง โฮลดิ้ง 7 ล้านบาท และ เงินรางวัลชนะเลิศจากการแข่งขันอีก 6.4 ล้านบาท โดยส่วนเงินอัดฉีดจำนวน 25 ล้านบาท แบ่งให้นักเตะทั้ง 22 คน คนละ 9 แสนบาท ขณะที่ “ซิโก้” เกียรติศักดิ์ เสนาเมือง หัวหน้าสต๊าฟโค้ชและผู้ช่วยโค้ช รับรวมกัน 5.2 ล้านบาท นอกจากนี้ทีมไทยมีลุ้นปะทะแข้งกับอาร์เซนอล ในเดือน ก.ค.ปีหน้าด้วย
ฟานกัลอำอึ้ง‘ผี’ซื้อเบล
หลุยส์ ฟาน กัล กุนซือทีม “ผีแดง” แมนฯ ยู ยังคงแบ่งรับแบ่งสู้ กรณีจะซื้อ แกเร็ธ เบล ปีกตัวจี๊ดของเรอัล มาดริด มาร่วมทีมในช่วงตลาดซื้อขายเปิดเดือน ม.ค.นี้ ทั้งนี้มีความเป็นไปได้ที่ทั้งสองทีมจะบรรลุข้อตกลง เพราะโพลสำรวจแฟนบอล “ราชันชุดขาว” ต้องการให้ขายปีกทีมชาติเวลส์ออกจากทีม
มูรินโญเผยเกรียนโอ้ผิดนัดหนีดูเอฟวันโจเซ มูรินโญ กุนซือเชลซี เผยเหตุที่ไม่อาจร่วมงานกับ มาริโอ บาโลเตลลี กองหน้าทีมชาติอิตาลี สมัยคุม “งูใหญ่” อินเตอร์ มิลาน เนื่องจากกองหน้าผิวสีผิดนัดหนีไปดูแข่งรถฟอร์มูลาวัน
กาสเกต์ชนเฟร์เรร์หวดหัวหินริชาร์ด กาสเกต์ นักหวดมือ 26 โลกชาวฝรั่งเศส พบ ดาบิด เฟร์เรร์ (10/สเปน) ในการจับสลากประกบคู่รอบแรกศึกเวิลด์ เทนนิส ไทยแลนด์ แชมเปี้ยนชิพ 2015 วันที่ 31 ธ.ค.-2 ม.ค. ที่สนามเซ็นเท็นเนียล ปาร์ค อ.หัวหิน จ.ประจวบคีรีขันธ์ โดย โทมัส เบอร์ดิช (7/เช็ก) และ มิลอส ราโอนิช (8/แคนาดา) เป็นสองมือวางได้บายในรอบแรก และเข้าไปแข่งรอบรองชนะเลิศทันที